Ալինա Օրդյան

Ալինա Վալտերի Օրդյան (), հայ լրագրող, հաղորդավար։ Եղել է Սպուտնիկ Արմենիա լրատվական գործակալության և ռադիոյի նախկին գլխավոր խմբագիր (2015-2017 թթ.)։

Կենսագրություն 
Ծնվել է 1974 թվականի փետրվարի 10-ին Երևանում, ծագումով՝ Տավուշի մարզի Այգեձոր գյուղից։

Կրթություն 
1981-1991 թվականներին սովորել է Երևանի Գայի անվան թիվ 129 միջնակարգ դպրոցում։ 1991-1996, սովորել և ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ 1996-1997 թվականներին մասնակցել է հեռուստատեսային լրագրության դասընթացներին (Meltex): 2000 թվականին մասնակցել է «Աջակցություն հետաքննող լրագրողներին» ծրագրին, Վաշինգտոն, Նյու Յորք։

Աշխատանքային գործունեություն 
 1997-1998 թվականներին աշխատել է Ա1+ հեռուստաընկերությունում, «Այբ-ֆե» լրատվական ծառայության լրագրող։
 1998-2004 թվականներին աշխատել է Հայաստանի Հանրային Հեռուստաընկերությունում, «Հայլուր» լրատվական ծառայության լրագրող, «Օրակարգ» լրատվական-վերլուծական հաղորդաշարի լրագրող, «Հազարից մեկ» հաղորդաշարի հեղինակ։
 2004-2006 թվականներին աշխատել է Երկիր Մեդիա հեռուստաընկերությունում, «Էջադիր» լրատվական-վերլուծական հաղորդաշարի հեղինակ։
 2005-2007 թվականներին աշխատել է City FM ռադիոկայանում, City FM-Լուրեր լրատվական թողարկումների խմբագիր և մեկնաբան։
 2006-2015 թվականներին աշխատել է Հ2 հեռուստաալիքում, Լրաբեր լրատվական վերլուծական ծրագրի լրագրող։
 2010 թվականի աշխատում է Օրդֆիլմ կինոարտադրող ընկերությունում, ծրագրերի ղեկավար, սցենարի հեղինակ, դասախոս։
 2015-2017 թվականներին աշխատել է Ռոսիա Սեգոդնյա միջազգային գործակալության, Սպուտնիկ Արմենիա լրատվական գործակալությունում որպես գլխավոր խմբագիր։ Վարել է իր հեղինակային «Սպուտնիկ Արմենիա. Ալինա Օրդյանի հետ» ամենշաբաթյա առցանց տեսահաղորդումը։
 2018 թվականի սեպտեմբերից աշխատում է ԵՊՀ ժուռնալիստիկայի ֆակուլտետում որպես դասախոս։

Ֆիլմեր 
 «Ֆրունզիկ Մկրտչյան. Կյանքը ժապավենի վրա» փաստագրական ֆիլմ, սցենարի հեղինակ։
 «Կինոպոետը. Արտավազդ Փելեշյան» փաստագրական ֆիլմ, սցենարի հեղինակ։
 «Հայաստան-Թուրքիա. լրագրության սահմանները» փաստագրական ֆիլմ, սցենարի հեղինակ։

Ընտանիք 
Ունի եղբայր՝ Հայկ Օրդյան և քույր՝ Աիդա Օրդյան։

Տես նաև 
 Հայկ Օրդյան

Ծանոթագրություններ 

Երևանի Գայի անվան թիվ 129 դպրոցի շրջանավարտներ
ԵՊՀ շրջանավարտներ
Հայ լրագրողներ
Հայ հաղորդավարներ